"ಮಿಲನ್ " ಎಂಬ ಶಬ್ಧ ಲ್ಯಾಟಿನ್ನಿನ "ಮಿಡಿಯೊಲಾನಮ್" ಎಂಬ ಹೆಸರಿನಿಂದ ರೂಪುಗೊಂಡಿದೆ. ಪ್ರ್ಯಾನ್ಸಿನ ಗ್ಯಾಲೊ-ರೋಮನ್ ನಿವೇಶನಗಳಾದ ಮಿಡಿಯೋಲಾನಮ್ ಸ್ಯಾಂಟೋನಮ್ (ಸೈನೈಟ್ಸ್) ಮತ್ತು ಮಿಡಿಯೋಲಾನವ್ ಔಲೆರ್ಕೋರಮ್ (Évreux)ಗಳಿಂದ ಈ ಹೆಸರು ಹುಟ್ಟಿಕೊಂಡಿದೆ ಮತ್ತು ಇದು ಗುರುತು ಮಾಡಲಾಗಿರುವ ಪ್ರದೇಶ ಸೆಲ್ಟಿಕ್ ಅಂಶಗಳನ್ನು ಒಳಗೊಂಡಿರುವಂತೆ ತೋರುತ್ತದೆ ( ವೆಲ್ಷ್ ಶಬ್ಧವಾಗಿರುವ ’ಲನ್’ನ ಮೂಲ, ಅಂದರೆ ಚರ್ಚಿನ ಸ್ಯಾಂಕ್ಚುಯರಿ). ಆದ್ದರಿಂದ "’ಮಿಡಿಯೊಲಾನಮ್’" ಕೇಂದ್ರೀಯ ನಗರವನ್ನು ಸೂಚಿಸುವಂತೆ ಕಾಣುತ್ತದೆ ಅಥವಾ ನಿರ್ಧಿಷ್ಟ ಸೆಲ್ಟಿಕ್ ಬುಡಕಟ್ಟಿನ ಸ್ಯಾಂಕ್ಚುಯರಿಯನ್ನು ಸೂಚಿಸುತ್ತದೆ. ನಗರದ ಹೆಸರಿನ ಶಬ್ಧ ಮೂಲ ಮತ್ತು ಅದರ ಸಂಕೇತವಾಗಿ ಒಂದು ಹಂದಿಯನ್ನು ಆಂಡ್ರಿಯ ಆಲ್ಸಿಯಾಟೊನ "ಎಂಬ್ಲೆಮಾಟಾ" ದಲ್ಲಿ (1584) ಸೊಗಸಾಗಿ ದಾಖಲಿಸಲಾಗಿದೆ; ಕಟ್ಟಲಾಗುತ್ತಿರುವ ನಗರದ ಮೊದಲ ಗೋಡೆಯ ತಳದಲ್ಲಿ ಉತ್ಖನನ ಮಾಡಿ ಹಂದಿಯನ್ನು ಮೇಲೆತ್ತುತ್ತಿರುವ ಚಿತ್ರ ಕಡೆದಿದೆ ಮತ್ತು "ಮಿಡಿಯೊಲಾನಮ್‌" ನ ಮೂಲವನ್ನು "ಅರೆ-ಉಣ್ಣೆ" ಎಂದು ತೋರಿಸಿದ್ದಾರೆ; ಇದನ್ನು ಲ್ಯಾಟಿನ್ ಮತ್ತು ಫ್ರೆಂಚ್‌ನಲ್ಲಿ ವಿವರಿಸಿದ್ದಾರೆ. ಮಿಲನ್ ನಗರದ ಸ್ಥಾಪನೆಯ ಕೀರ್ತಿ ತಮ್ಮ ಲಾಂಛನದಲ್ಲಿ ಟಗರು ಮತ್ತು ಹಂದಿಯನ್ನು ಹೊಂದಿರುವ ಎರಡು ಸೆಲ್ಟಿಕ್ ಪಂಗಡಗಳಾದ ಬಿಟುರಿಜ್ಸ್ ಮತ್ತು ಅಯೆಡುಯ್ ಸಲ್ಲುತ್ತದೆ; "ಆದ್ದರಿಂದ ನಗರದ ಸಂಕೇತ ಉಣ್ಣೆ ಧರಿಸಿರುವ ಹಂದಿ; ಒಂದು ಕಡೆ ಮೊನಚು ಕೂದಲು, ಇನ್ನೊಂದು ಕಡೆ ತೆಳು ಉಣ್ಣೆಯಿರುವ ದ್ವಿರೂಪಿ ಪ್ರಾಣಿ". ಪ್ರಕಾಂಡ ಪಂಡಿತ ಮತ್ತು ಸಂತನಾಗಿದ್ದ ಆಂಬ್ರೋಸ್‌ಗೆ ಸಲ್ಲಬೇಆದ ಹೆಸರನ್ನು ಆಲ್ಸಿಯಾಟೊ ದಾಖಲಿಸಿದೆ. ಈ ನಗರದ ಜರ್ಮನ್ ಹೆಸರು "ಮೈಲ್ಯಾಂಡ್" ಎಂದಿದ್ದರೆ, ಸ್ಥಳೀಯ ಪಶ್ಚಿಮ ಲೊಂಬಾರ್ಡ್ ನುಡಿಗಟ್ಟಿನಲ್ಲಿ ನಗರದ ಹೆಸರು ಮಿಲನ್.
ಶಬ್ದವ್ಯುತ್ಪತ್ತಿ ಶಾಸ್ತ್ರ
ವಾಸ್ತು ಶಿಲ್ಪ
ಅವಳಿ ನಗರಗಳು — ಸಹೋದರ ನಗರಗಳು
ಸಾರಿಗೆ ವ್ಯವಸ್ಥೆ